Diari Oficial de la Generalitat Valenciana


Sumari del DOGV 8330, del 03-07-2018 (2018/6455)

Informació i participació pública del Pla especial de protecció de Ciutat Vella (3502/2017/28).
-----------------------------------------------------------------------------------------------

### Dades del document

Número de DOGV
:   8330

Data del DOGV
:   03-07-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/6455


Data del document
:   28-06-2018

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Informació i participació pública del Pla especial de protecció de Ciutat Vella (3502/2017/28). [2018/6455]  
El Ple de l'Ajuntament, en la sessió de 28 de juny de 2018, va adoptar l'acord que en la seua part dispositiva diu el següent:  
  
«Primer. Iniciar el procés de consultes a les administracions públiques afectades i les persones interessades en el Pla especial de protecció de Ciutat Vella i sotmetre'l a informació pública durant un termini de 60 dies per mitjà de la publicació dels anuncis corresponents en el Diari Oficial de la Generalitat Valenciana i en un diari no oficial d'àmplia difusió de la localitat.  
Segon. Suspendre la tramitació i l'atorgament de llicències de parcel·lació, edificació i demolició en la totalitat de l'àmbit del Pla especial de protecció de Ciutat Vella, excepte les de mera reforma o manteniment que no suposen alteració estructural de l'edifici, ni afecten els elements catalogats o en tràmit de catalogació.  
La suspensió s'estén també a l'eficàcia de les declaracions responsables que es presenten respecte dels actes esmentats que estiguen legalment subjectes al dit títol habilitant, i implicarà també la dels acords aprovatoris de nous programes d'actuació integrada en l'àmbit citat.  
  
Tercer. Suspendre en la totalitat de l'àmbit del Pla especial de protecció de Ciutat Vella la tramitació i l'atorgament de llicències de modificació de l'ús de les construccions, edificacions i instal·lacions per a la implantació de nous usos terciaris, excepte les sol·licitades amb anterioritat al dia 26 de febrer de 2018 per a la implantació de nou ús terciari hoteler, sempre que compten amb la documentació preceptiva per a la seua tramitació de conformitat amb el que estableix l'article 219.3 de la LOTUP.  
Quart. El termini màxim de duració de la suspensió serà de dos anys des de la publicació d'aquest acord en el Diari Oficial de la Generalitat Valenciana (DOGV), excepte el dels títols habilitants ja suspesos per a ús terciari hoteler per acord plenari de 22 de febrer de 2018 (DOGV 26.02.2018), el termini de suspensió del qual queda prorrogat fins al 26 de febrer de 2020.  
Cinqué. D'acord amb el que preveu l'article 64.3 de la LOTUP, només podran concedir-se llicències o admetre l'eficàcia de declaracions responsables per a obres o actuacions que siguen compatibles amb l'antiga i la nova ordenació.  
Sisé. Facultar el regidor delegat de Planificació i Gestió Urbana per a la realització de totes les actuacions que resulten necessàries per a dur a terme el procés d'informació i participació pública.»  
  
I de conformitat amb el que estableix l'article 57, en relació amb el 53 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP), s'obri el període de consultes i informació pública per a la presentació d'al·legacions durant un termini de 60 dies hàbils, a comptar des de l'endemà de la publicació del present acord en el Diari Oficial de la Generalitat Valenciana.  
La documentació es troba a disposició del públic en les dependències de l'Ajuntament de València, Edifici de l'antiga Fàbrica de Tabac al carrer d'Amadeu de Savoia, 11, pati B, segona planta, Servei de Gestió de Centre Històric, en horari de 09.00 a 13.00 hores, així com en el lloc web de l'Ajuntament www.valencia.es.  
Així mateix, s'informa que en el marc del procés de participació pública es celebraran dues sessions explicatives obertes al públic sobre el contingut del pla:  
- El dia 19 de juliol, a les 19.00 hores, en el Museu de la Ciutat, plaça de l'Arquebisbe, 3, de València.  
- El dia 20 de setembre, a les 18.00 hores, en el Col·legi Oficial d'Arquitectes de València, carrer d'Hernán Cortés, 6, de València.  
  
València, 28 de juny de 2018.- El secretari de l'Àrea I: Manuel Latorre Hernández.